सत्संग में किया श्याम प्रभु के भजनों का गायन
जयश्री श्याम सेवा सदन पंजाब की ओर से रविवार रात को परवाना नगर में खाटू श्याम के संकीर्तन का आयोजन किया गया। संकीर्तन में रंग बिरंगे फूलों से सुशोभित श्याम बाबा के दरबार में श्रद्धालुओं ने नतमस्तक होकर अपनी हाजिरी लगवाई। भजन गायक जय गोयल ने पलकें ही पलकें बिछाएंगे जिस दिन श्याम प्यारे घर आएंगे.., रिशव गर्ग ने लहर लहर लहराए रे झंडा बजरंग बली का.., मास्टर साहिल गोयल ने मेरा एक सपना है मैं बस जाऊं खाटू में.. भजनों से श्याम बाबा की महिमा का गुणगान किया। सेवा सदन पंजाब के संस्थापक देवकी नंदन अग्रवाल ने बताया कि खाटू धाम से पहले रिंग्स रोड़ पर मोगा वालों की धर्मशाला का निर्माण करवाया जा रहा है। जिसके लिए शहरवासियों के सहयोग से 74 मरले जगह ली गई है। इस अवसर पर जतिंदर पुरी, मुलखराज चावला, संजय गर्ग, आयुष गोयल, मुस्कान गोयल, आदि उपस्थित थे। (शिवा)
श्याम प्रभु का संकीर्तन करते जय श्री श्याम सेवा सदन के सदस्य।
hin_Deva hin_Deva hin_Deva